പാലക്കാട്ടെ തറവാട് വീട്ടില് ഓണം ആഘോഷിക്കാനെത്തി ശശി തരൂര് പാലക്കാട്: നീണ്ട നാളത്തെ ഇടവേളയ്ക്ക് ശേഷം പാലക്കാട് മുണ്ടാരത്ത് എലവഞ്ചേരിക്കടുത്തെ തറവാട്ട് വീട്ടില് ഓണാഘോഷത്തിനെത്തി ശശി തരൂര് എംപി. ജനാധിപത്യ അവകാശങ്ങള് ഹനിക്കപ്പെട്ട അഫ്ഗാന് ജനതയോട് ഐക്യദാര്ഢ്യം പ്രകടിപ്പിച്ചുള്ളതാണ് ഇത്തവണത്തെ ഓണമെന്ന് ശശി തരൂര് വ്യക്തമാക്കി. ഒരു പ്രമുഖ്യ മാദ്ധ്യമത്തോടായിരുന്നു ശശി തരൂരിന്റെ പ്രതികരണം. കഴിഞ്ഞ 20 വര്ഷത്തോളം അഫ്ഗാന് ജനത വളരെ നല്ല രീതിയിലുള്ള ജീവിത സാഹചര്യം പുലര്ത്തി വന്നിരുന്നു. പക്ഷെ നിലവില് സാഹചര്യം മാറി. മതമോ ജാതിയോ നോക്കാതെ എല്ലാ അഭയാര്ഥികളെയും രക്ഷിക്കുക എന്ന കാഴ്ചപ്പാടാവണം ഇന്ത്യ സ്വീകരിക്കേണ്ടതെന്നും അദ്ദേഹം വ്യക്തമാക്കി. ഏത് സ്ഥലത്തായിരുന്നാലും ഓണം ആഘോഷിക്കുമെന്ന് അദ്ദേഹം അറിയിച്ചു. ന്യൂയോര്ക്ക് ഐക്യരാഷ്ട്ര സഭയില് പ്രതിനിധിയായിരിക്കവേ വിയന്നയിലും ജനീവയിലെയും നടന്ന ഓണാഘോഷ പരിപാടികളെ കുറിച്ചുള്ള ഓര്മ്മകളെ കുറിച്ച് അദ്ദേഹം സംസാരിച്ചു. കുടുംബത്തോടൊപ്പമാണ് പുത്തരി ചടങ്ങ് ആഘോഷിച്ചിട്ടുള്ളതെന്നും പുത്തരിയൂണിന് നേതൃത്വം കൊടുത്തതിനെ കുറിച്ചുള്ള ഓര്മ്മകളും അദ്ദേഹം വിശദമാക്കി.